
PATVIRTINTA
Valstybės sienos apsaugos tarnybos prie Lietuvos Respublikos vidaus reikalų ministerijos vado 
2026 m. sausio 26 d. įsakymu Nr. K-237

KORUPCIJOS RIZIKŲ MAŽINIMO IR NUSTATYTŲ JŲ VEIKSNIŲ PAŠALINIMO PRIEMONIŲ ASMENŲ IR AUTOMOBILIŲ KELIŲ TRANSPORTO PRIEMONIŲ PASIENIO PATIKRINIMŲ VYKDYMO SRITYJE PLANAS

	Eil. Nr.
	Priemonės
	Vykdytojai
	Įvykdymo terminas
	Laukiami rezultatai
	Laukiamo rezultato kriterijai

	1. 
	[bookmark: _Hlk219905876]Parengtas Valstybės sienos apsaugos tarnybos prie Lietuvos Respublikos vidaus reikalų ministerijos (toliau – VSAT) vado įsakymas „Dėl Korupcijos apraiškų rizikų mažinimo ir nustatytų jų veiksnių pašalinimo plano priemonių asmenų ir automobilių kelių transporto priemonių pasienio patikrinimų vykdymo srityje įgyvendinimo“.
	Sienos kontrolės organizavimo valdyba (toliau – SKOV) su Imuniteto valdyba (toliau – IV)
	2026 m. gruodžio 31 d.
	Minimalizuotos pareigūnų diskrecijos ribos priimant sprendimus nefiksuoti esamų aplinkybių ir galimų pažeidimų bei sumažinti žmogiškuosius veiksnius, kai esant nepakankamai pareigūnų iniciatyvai (neveikimui) gali susidaryti korupcijos rizikos pasireiškimo tikimybė.
Reglamentuota sąlyga, kad giminystės ryšių turintys asmenys negalėtų kartu vykdyti pareigų esant pavaldumui ir kad pareigūnai nedalyvautų tikrinant giminystės bei kitais panašiais ryšiais susijusius asmenis ir jų atžvilgiu priimant neobjektyvius sprendimus.
Nustatyta, kad visuomet būtų įjungti asmens registratoriai, kai atliekamas asmens ir transporto priemonių patikrinimas bei bendraujama su trečiaisiais asmenimis.
	Parengtas VSAT vado įsakymas.

	1. 
	Pareigūnus aprūpinti vaizdo ir garso įrašymo priemonėmis.
	Informatikos skyrius
	2026 m. gruodžio 31 d.
	Įvertintos turimų vaizdo ir garso įrašymo įrenginių techninės galimybės, naujų įrenginių poreikis bei finansiniai ištekliai ir esant galimybei pareigūnai maksimaliai aprūpinti pažangiomis priemonėmis, kurios fiksuotų ne tik vaizdą, bet ir garsą patikrinimų metu. 
	Pareigūnai maksimaliai aprūpinti vaizdo ir garso įrašymo priemonėmis.

	1. 
	Pagal galimybes spręsti, kad tarp tikrintojų ir tikrinamųjų nesusiformuotų korupcinio pobūdžio pažintys.
	Pasienio rinktinės
	Nuolat
	Skiriant pareigūnus į tarnybas, formuojant užduotis, keisti jų tikrinimo kryptis ir (ar) sritis, kad tarp tikrintojų ir (ar) tikrinamųjų nesusiformuotų santykiai / pažintys, galinčios turėti poveikį patikrinimų ir kontrolės rezultatams.
	Skiriant pareigūnus į tarnybas, formuojant užduotis atsižvelgiama, kad tarp tikrintojų ir (ar) tikrinamųjų nesusiformuotų santykiai / pažintys, galinčios turėti poveikį patikrinimų ir kontrolės rezultatams.

	1. 
	Organizuoti mokymus pasienio rinktinių ir užkardų pareigūnams, susijusius su asmenų ir transporto priemonių dokumentų patikrinimų vykdymu, pasienio kontrolės punktuose bei pasienio sargybų vykdymu šalies viduje.
	Personalo valdyba, Pasieniečių mokykla, pasienio rinktinės
	Nuolat
	Ugdoma ir kuriama antikorupcinė aplinka VSAT. VSAT pareigūnai įgis reikiamų žinių asmenų ir transporto priemonių patikrinimų vykdymo, pasienio kontrolės punktuose bei pasienio sargybų vykdymo šalies viduje.
	Organizuoti mokymai.

	1. 
	Organizuoti atliktų asmenų ir transporto priemonių patikrinimų pakartotinę kontrolę (rekontrolę).
	IV, pasienio rinktinės
	2026 m. gruodžio 31 d.
	Suplanuoti ir organizuoti atliktų asmenų ir transporto priemonių patikrinimų pakartotinę kontrolę (rekontrolę), siekiant nustatyti, ar tie patikrinimai buvo atlikti tinkamai.
	Organizuota atliktų asmenų ir transporto priemonių patikrinimų pakartotinė kontrolė (rekontrolė).

	1. 
	Viešinti priemones (QR kodus), kur galima būtų palikti savo atsiliepimus dėl atliktų asmenų ir transporto priemonių patikrinimų, viešinimo vietas suderinus su SKOV.
	Komunikacijos skyrius, Turto valdymo valdyba, pasienio rinktinės, SKOV
	2026 m. gruodžio 31 d.
	Užtikrinamas grįžtamojo ryšio iš tikrinamų asmenų gavimas.
	Sukurtos ir paviešintos priemonės, kuriomis būtų galima palikti savo atsiliepimus. 

	1. 
	Analizuoti patikrinimų vykdymo procedūras, ar vykdomuose procesuose neįžvelgiama galimų korupcijos apraiškų.
	IV, pasienio rinktinės, SKOV
	Nuolat
	Nuolat analizuojant patikrinimų vykdymo procedūras, būtų prevenciškai užkardomos galimos korupcijos apraiškos.
	Analizuotos patikrinimų vykdymo procedūros.

